มิสอินเตอร์เนชั่นแนล ไทยแลนด์ 2015 คนใหม่ เยี่ยมไทยรัฐ ลั่นทำหน้าที่ให้ดีที่สุด
ศศิ สินทวี มิสอินเตอร์เนชั่นแนล ไทยแลนด์ 2015 พร้อม ผู้ครองตำแหน่งรองชนะเลิศอีก 2 คน เผยถึงความพร้อมในการเดินทางไปประกวด 3 เวทีในต่างประเทศ มั่นใจจะทำหน้าที่ตัวแทนสาวไทยให้ดีที่สุด, , เมื่อวันที่ 23 ก.ย.2558 น.ส.ศศิ สินทวี สาวงามวัย 20 ปี ที่คว้าตำแหน่ง มิสอินเตอร์เนชั่นแนล ไทยแลนด์ 2015 พร้อมด้วยคณะประกอบด้วย น.ส.เกศโมฬี โรจนประดิษฐ์ รองฯ น.ส.เวธกา เพ็ชรสุข รองฯ น.ส.อิงฟ้า เกตุคำ Miss H.I.S Peoples Choice น.ส.แพรมโพยม ลักษิตานนท์ Miss Congeniality และ น.ส.ธมลวรรณ เพ็ชร์ยัง Miss Charming ได้มาขอบคุณผู้บริหารหนังสือพิมพ์ไทยรัฐ ไทยรัฐทีวี และไทยรัฐออนไลน์ ที่ให้การสนับสนุนการประกวด พร้อมทั้งให้สัมภาษณ์ถึงรายละเอียดการเดินทางไปฏิบัติหน้าที่ เป็นตัวแทนสาวไทยไปประกวดในเวทีต่างประเทศ, น.ส.ศศิ สินทวี มิสอินเตอร์เนชั่นแนล ไทยแลนด์ 2015 เปิดเผยว่า ในวันที่ 18 ต.ค.จะเดินทางไปประเทศญี่ปุ่น เพื่อเข้าเก็บตัวประกวดมิสอินเตอร์เนชั่นแนล โดยจะประกวดรอบตัดสินวันที่ 5 พ.ย. 2558 ด้าน น.ส.เกศโมฬี โรจนประดิษฐ์ รองฯ จะเดินทางไปประกวด มิสทัวริสซึ่ม ควีนส์ อินเตอร์เนชั่นแนล ที่เมืองหางโจ ประเทศสาธารณรัฐประชาชนจีน วันที่ 27 ต.ค.โดยจะประกวดรอบตัดสินวันที่ 9 พ.ย. ส่วน น.ส.เวธกา เพ็ชรสุข รองฯอีกคน จะไปประกวด มิสโกลบอล บิวตี้ ควีนส์ ที่ประเทศเกาหลีใต้ วันที่ 4-5 ต.ค. โดยประกวดรอบตัดสิน วันที่ 17 ต.ค.นี้ ,ทั้ง 3 สาว ต่างกล่าวยืนยันว่า จะทำหน้าที่ตัวแทนสาวไทยบนเวทีประกวดให้ดีที่สุด เพื่อชื่อเสียงของประเทศไทย.
ศศิ สินทวี มิสอินเตอร์เนชั่นแนล ไทยแลนด์ 2015 พร้อม ผู้ครองตำแหน่งรองชนะเลิศอีก 2 คน เผยถึงความพร้อมในการเดินทางไปประกวด 3 เวทีในต่างประเทศ มั่นใจจะทำหน้าที่ตัวแทนสาวไทยให้ดีที่สุด
มิสอินเตอร์เนชั่นแนล ไทยแลนด์ 2015,ศศิ สินทวี,สาวงาม,นางงาม,เยี่ยมไทยรัฐ,ขอบคุณสื่อ,เกศโมฬี โรจนประดิษฐ์,เวธกา เพ็ชรสุข,ข่าวทั่วไทย,ข่าว,ไทยรัฐออนไลน์